Държавен вестник, бр. 78, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  78
УКАЗ № 274
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за изменение на Закона за Селско­
стопанската академия, приет от ХLI Народно 
събрание на 23 септември 2010 г.
Издаден в София на 30 септември 2010 г.
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за изменение на Закона за Селскостопанската 
академия (обн., ДВ, бр. 113 от 1999 г.; изм., 
бр. 15 от 2003 г., бр. 43 и 54 от 2008 г. и бр. 10, 
74 и 99 от 2009 г.)
Параграф единствен. В чл. 3, ал. 5 в тек­
ста преди т. 1 думите „след съгласуване със 
съответните ръководители на институциите по 
ал. 2“ се заличават.
Законът е приет от 41-ото Народно събра­
ние на 23 септември 2010 г. и е подпечатан 
с официалния печат на Народното събрание.
Председател на Народното събрание: 
Цецка Цачева
7747
РЕШЕНИЕ
за приемане на процедурни правила за тайно 
гласуване при избора на омбудсман
Народното събрание на основание чл. 86, 
ал. 1 от Конституцията на Република Бълга­
рия и § 2 от допълнителните разпоредби на 
Правилника за организацията и дейността на 
Народното събрание във връзка с чл. 10 от 
Закона за омбудсмана 
Р Е Ш И :
Приема процедурни правила за тайно гла­
суване при избора на омбудсман, както следва:
1. За провеждане на тайното гласуване се 
избира комисия в състав от 11 народни пред­
ставители – по двама от всяка парламентарна 
група и 1 независим народен представител.
2. Гласуването се извършва с една бяла бю­
летина с имената на предложените кандидати, 
подредени по азбучен ред, и квадратче пред 
всяко име за отразяване волята на гласуващия 
народен представител. 
3. Бюлетините се поставят предварително в 
изборните кабини.
4. Пликовете за гласуване са бели, непрозрач­
ни, с еднакъв размер и без надписи. Пликовете 
се предоставят на народните представители 
от членовете на Комисията за провеждане на 
тайното гласуване.
5. Всеки народен представител гласува „ЗА“ 
единия от кандидатите, като постави знак „Х“ в 
квадратчето пред съответното име. Когато има 
само един кандидат, всеки народен представи­
тел гласува „ЗА“ предложения кандидат, като 
постави знак „Х“ в квадратчето или „ПРОТИВ“ 
предложения кандидат, като не постави знак 
„Х“ в квадратчето.
6. След гласуването народният представител 
поставя бюлетината в изборния плик, излиза от 
изборната стая и пуска плика в избирателната 
кутия. Извършеното гласуване се отбелязва 
в списъка на народните представители, като 
гласувалият народен представител се подписва.
7. Разкъсване, зачертаване и други знаци 
върху бюлетината не я правят недействителна. 
Плик с две или повече еднакви бюлетини се 
брои за една действителна бюлетина.
8. Бюлетината е недействителна, когато: 
а) е саморъчно направена;
б) е намерена в изборната кутия без плик;
в) е поставен знак „Х“  в повече от едно 
квадратче;
г) не е поставен знак „Х“ в нито едно 
квадратче.
Когато пликът съдържа две или повече 
бюлетини с различно съдържание и когато 
пликът е празен, бюлетините се броят за една 
недействителна бюлетина.
9. Гласуването се провежда в рамките на 
1 час, смятано от обявяването на процедурата.
10. След приключване на гласуването Ко­
мисията за провеждане на тайното гласуване 
съставя протокол с данните от гласуването, 
който се подписва от  членовете на комисията. 
Председателят на комисията обявява пред На­
родното събрание резултатите от гласуването.
11. За избран се смята кандидатът, получил 
мнозинство повече от половината от гласувалите 
народни представители.
12. В случай че при първото гласуване ни­
кой от кандидатите не е получил необходимото 
мнозинство, се провежда второ гласуване, в 
което участват двамата кандидати, получили 
най-много гласове. Второто гласуване се про­
вежда при същите условия и ред. За избран се 
смята кандидатът, получил мнозинство повече 
от половината от гласувалите народни предста­
вители. При равен резултат между кандидатите 
се провежда нова процедура за избор. 
13. Председателят на комисията обявява пред 
Народното събрание резултатите от гласуването.
Решението е прието от 41-ото Народно съб­
рание на 29 септември 2010 г. и е подпечатано 
с официалния печат на Народното събрание.
Председател на Народното събрание:
Цецка Цачева
7872